**Tezat e masterit për diskutim publik të miratuara nga Departamenti i Mësimdhënies Lëndore**

**Me datë 18.03.2025**

|  |
| --- |
| Vendimet për DISKUTIM PUBLIK  |
| # | Kandidati | Specializimi | Tema e punimit | Komisioni |
| 1 | Emine Haziraj Cervadiku | Master në mësimdhënie Lëndore në Gjeografi | Roli i mësimdhënësit të gjeografisë në planifikimin e mësimit cilësor, dhe efektet e të nxënit tek nxënësit | Kryetar/e | Prof.dr. Ferim Gashi |
| Mentor/e | Prof. dr. Tomor Çela |
| Anetar/e | Prof. dr. Bahtije Gerbeshi |
| 2 | Azem Kajtazi | Master në mësimdhënie Lëndore në Gjeografi | Roli i gjeografisë në edukimin e nxënësve për njohjen dhe mbrojtjen eTrashëgimisë natyrore dhe kulturore | Kryetar/e | Prof.dr. Arsim Ejupi |
| Mentor/e | Prof.dr. Tomor Çela |
| Anetar/e | Prof.dr. BahtijeGerbeshi |
| 3 | Shqipdona Alijaj | Master në mësimdhënie Lëndore në Gjuhë dhe letërsi shqipe | Qëndrimet e mësimdhënësve mbi përfshirjen e letërsisë gojore në tekstet shkollore 6-9 | Kryetar/e | Prof.dr. Atdhe Hykolli |
| Mentor/e | Prof.dr. Muhamet Peci |
| Anetar/e | Prof.dr. Edona Berisha |
| 4 | Armonda Krasniqi | Master në mësimdhënie Lëndore në Gjuhë dhe letërsi shqipe | Përdorimi i standardit nga mësimdhënësit e shkollave fillore të mesme të ulëta – Drenas | Kryetar/e | Prof. dr. BegzadBaliu |
| Mentor/e | Prof. dr. Xhavit Beqiri |
| Anetar/e | Prof. dr.Atdhe Hykolli |

**Kandidati/ja: 1. Emine Haziraj Cervadiku**

Tema: **Roli i mësimdhënësit të gjeografisë në planifikimin e mësimit cilësor, dhe efektet e të nxënit tek nxënësit**

**ABSTRAKT**

 Në këtë hulumtim do të trajtojmë rolin e mësimdhënësit të gjeografisë lidhur me planifikimin e mësimit cilësorë, ku do të tregohen efektet e të nxënit tek nxënësit. Për të arritur deri terezultatet, duhet të njohim se si organizohet mësimdhënia, që nënkupton se si bëhet planifikimi i mësimit, përveç paraqitjes në letër të një plani,si realizohet zhvillimi i kompetencave, përfshirja e metodave dhe teknikave, përdorimi emjeteve mësimorepër interpretimin e përmbajtës gjeografike.

 Mësimdhënësi i gjeografisë është i obliguar të planifikoi për çdo orë mësimore, për arritjen e rezultateve tek nxënësit, mirëpo e vështirë është arritja e rezultateve pa përdorimin e ndonjë strategjie të përshtatshme, pra pa planifikim dhe qasje metodologjike përkitazi me moshën e nxënësve.

 Një vend të rëndësishëm në këtë temë zë mësimdhënësi i gjeografisë, i cili luan një rol të rëndësishëm, e që detyra kryesore etij është të krijoi veprimtari mësimore të cilat i përmbushin arritjet e rezultateve të të nxënit që parashikohen në plan-programin mësimorë. Planifikimi i procesit mësimor kërkon punë dhe përgjegjësi të madhe. Andaj nëse zbatohet planifikimi i mirëfilltë nga mësimdhënësi, lënda e gjeografisë do të jetë më atraktive për të nxënit e nxënësve.

 Për realizimin e hulumtimit do të shfrytëzohen metoda kualitative dhe kuantitative. Si instrumente për hulumtim do të jenë pyetësorët me mësimdhënës,me nxënës fokus grupi, kurse me pedagog-koordinator të cilësisë intervista gjysmë e strukturuar.

 Hulumtimi do të realizohet me 10 mësimdhënës të shkollave fillore të komunës sëDrenasit, respektivisht respodentë në hulumtimin tonë do të jenë mësimdhënësit e lëndës së gjeografisë të ciklit të mesëm të ulët, kudo të bëjmë krahasime në rezultate të të nxënit të nxënësve ku përdoret planifikimi më shumë gjatë procesit mësimorë dhe klasave ku nuk përdoren.

 Rezultatet e dala nga ky hulumtim do të shërbejnë për mësimdhënësit e gjeografisë rreth rolit të tyre në planifikimin e mësimit cilësor dhe mësimnxënies.

**Fjalët kyqe**: *Cilësi, mësimdhënës, nxënës, planifikim, Gjeografi*

# **Kandidati/ja: 2. Azem Kajtazi**

Tema: **Roli i gjeografisë në edukimin e nxënësve për njohjen dhe mbrojtjen e trashëgimisë natyrore dhe kulturore**

**ABSTRAKT**

Njohja dhe mbrojtja e trashëgimisë natyrore e kulturore është temë mjaft aktuale dhe me rëndësi për t’u hulumtuar e studiuar nëpër shkollat tona. Edukimi i nxënësve për këtë qëllim është shumë i rëndësishëm dhe gjeografia si lëndë shkencore ka rol të veçantë në këtë temë, për arsye se i njofton nxënësit me veçoritë natyrore e kulturore të një vendi, si dhe ndikimin e njeriut në to.

Ky hulumtim synon që, përmes lëndës së gjeografisë, t’i njoftojë nxënësit mbi vlerat e trashëgimisë natyrore dhe kulturore, si dhe rëndësinë e mbrojtjes të saj për vendin.

Për realizimin dhe finalizimin e këtij studimi janë përdorë këto pyetje hulumtuese: Cili është roli i gjeografisë në edukimin e nxënësve për njohjen dhe mbrojtjen e trashëgimisë natyrore dhe kulturore? Sa është i rëndësishëm edukimi i nxënësve për njohjen dhe mbrojtjen e trashëgimisë natyrore dhe kulturore? Cilat metoda duhet t’i përdorin mësimdhënësit e gjeografisë në edukimin e nxënësve për njohjen dhe mbrojtjen e trashëgimisë natyrore dhe kulturore? Metodologjia e cila është aplikuar në veçanti në këtë studim, është ajo kuantitative ose sasiore, ndërsa modeli është përshkrues. Mostra në këtë hulumtim është e rastësishme. Grupin e studimit në këtë hulumtim e përbëjnë 15 mësimdhënës të gjeografisë dhe 300 nxënës në klasat 6-9.

Përmes pyetësorëve të dërguar nxënësve dhe mësimdhënësve të gjeografisë kemi mbledhur të dhëna nga 300 nxënës të ciklit 6-9 dhe 19 mësmdhënës të gjeografisë nëpër shkolla në komuna të ndryshme në Republikës së Kosovës, me ç’rast janë mbledhur të dhëna rrethdisa çështjeve, që i përkasin rolit të gjeografisë në edukimin e nxënësve për njohjen dhe mbrojtjen e trashëgimisë natyrore dhe kulturore, të cilat lidhen me atë se sa u janë ofruar këto informacione nëpër tekstet shkollore, sa ju kontribuojnë këto informacione në edukimin dhe vetëdijësiminetyre për trashëgiminë natyrore dhe kulturore, etj.

Ky hulumtim pritet të japë një pasqyrë më të qartë mbi mënyrën se si trajtohet tema e trashëgimisë natyrore dhe kulturore në lëndën e gjeografisë, si dhe të identifikojë mundësitë për përmirësimin e metodave të mësimdhënies në këtë drejtim. Gjetjet e këtij studimi mund të ndihmojë në: përmirësimin e kurrikulës së gjeografisë, duke sugjeruar përfshirjen e më shumë materialeve mbi trashëgiminë natyrore dhe kulturore,zhvillimin e metodave të reja mësimore, të cilat mund të ndihmojnë në edukimin e nxënësve për rëndësinë e ruajtjes së trashëgimisë,rritjen e ndërgjegjësimit te nxënësve duke i inkurajuar ata të jenë më aktivë në ruajtjen dhe promovimin e trashëgimisë natyrore dhe kulturore. Në fund, ky studim synon që të kontribuojë në krijimin e një qasjeje më të strukturuar dhe më efektive për edukimin e nxënësve mbi trashëgiminë natyrore dhe kulturore, duke e bërë atë një pjesë të rëndësishme të formimit të tyre akademik dhe qytetar.

**Fjalët kyçe:** Njohja, mbrojtja, edukimi i nxënësve, trashëgimia natyrore dhe kulturore, roli i gjeografisë;

# **Kandidati/ja: 3. Shqipdona Alijaj**

Tema: **Qëndrimet e mësimdhënësve mbi përfshirjen e letërsisë gojore në tekstet shkollore 6-9**

**ABSTRAKT**

Letërsia gojore shqiptare është forma më e vjetër e letërsisë e cila iu paraprinë të gjitha letërsive të tjera.

Letërsia gojore është ai lloj i letërsisë që është ruajtur dhe është përcjellur brez pas brezi duke ardhur deri në ditët tona me modifikime e përshtatje. Ky lloj i letërsisë në vetvete përfshin gojëdhënat, përrallat, legjendat, gjëegjëzat dhe krijime të tjera popullore të cilat janë krijuar nga turma, prandaj edhe cilësohet si letërsi e cila nuk ka autor, por që është krijuar nga vet populli.

Ky hulumtim u realizua me mësimdhënësit e gjuhës shqipe në tri shkollat fillore të mesme të ulëta më të mëdha që i ka qyteti i Gjakovës, përkatësisht SH.F.M.U “Zekeria Rexha”, SH.F.M.U “Mazllum Këpuska” dhe SH.F.M.U “Yll Morina”. Në mostër janë përfshirë 12 mësimdhënës të klasave 6-9. Në hulumtim është përdorur metoda cilësore (kualitative), ndërsa si instrument për mbledhjen e të dhënave kemi përdorur intervistën gjysmë të strukturuar, me anë të së cilës kemi kuptuar qëndrimet e mësimdhënësve mbi përfshirjen e letërsisë gojore në tekstet shkollore të klasave 6-9. Rezultatet e të dhënave janë analizuar me anë të analizës tematike, ku pyetjet e intervistës janë ndarë në bazë të temave dhe më pas janë analizuar duke përdorur analizën tematike. Rezultatet e analizës tregojnë qëndrime reale sa i përket qëndrimeve të mësimdhënësve mbi përfshirjen e letërsisë gojore në tekstet shkollore 6-9, duke përfshirë mendimet e mësimdhënësve në një aspekt më të gjerë dhe qëndrimet e mësimdhënësve në lidhje me rëndësinë e përfshirjes së letërsisë gojore në tekstet që ata punojnë.

Nga ky hulumtim kemi arritur në përfundim se përgjithësisht mësimdhënësit kanë qëndrime negative sa i përket përfshirjes së letërsisë gojore në tekstet shkollore 6-9, me ndonjë përjashtim me qëndrime të kundërta. Në këtë aspekt sipas rezultateve të analizës së të dhënave nga intervista duhet dhënë hapësirë e veçantë ndryshimit të përmbajtjes së teksteve shkollore me qëllim që përfshirja e letërsisë gojore në tekstet shkollore të jetë më e madhe.

**Fjalët çelës:** letërsi gojore, mësimdhënës, përfshirje, qëndrime, tekste shkollore etj.

**Kandidati/ja: 4.** **Armonda Krasniqi**

Tema: **Përdorimi i standardit nga mësimdhënësit e shkollave fillore të mesme të ulëta – Drenas**

**Abstrakti**

Hallka më e rëndësishme për njohjen dhe përvetësimin e shqipes standarde është shkolla, e cila konsiderohet si vatra kryesore për formim gjuhësor. Duke e ditur që fëmijët në shtëpi flasin dhe e mësojnë gjuhën amë në trajta dialektore, është obligative që brenda asaj shkolle të ketë mësimdhënës të kualifikuar, të cilët mundësojnë që përmes tyre, nxënësit jo vetëm ta njohin gjuhën shqipe dhe historikun e saj, por të krijojnë një normë dhe shprehi të sakta në të folur, në të shkruar dhe në të lexuar. Shprehi, të cilat nuk mund të formohen nga nxënësit, nëse mësimdhënësi nuk i ka dhe nuk i nxit nxënësit e tij drejt formimit gjuhësor.

 Prandaj, qëllimi i këtij hulumtimi është të identifikojë se sa përdoret varieteti standard nga mësimdhënësit e Gjuhës dhe letërsisë shqipe, në shkollat fillore të mesme të ulëta në komunën e Drenasit.

 Për realizimin e këtij hulumtimi kemi përdorur metodologjinë kuantitative (sasiore), dhe modelin përshkrues. Pjesëmarrësit janë përzgjedhur përmes kampionimit të thjeshtë rastësor. Si instrument kemi përdorur pyetësorin, të formuluar një për mësimdhënës dhe një për nxënës. Analiza e të dhënave është bërë përmes programit SPSS.

 Pjesëmarrës në këtë hulumtim kanë qenë 5 mësimdhënës të Gjuhës dhe letërsisë shqipe dhe 200 nxënës të klasave VIII – IX, të shkollave fillore të mesme të ulëta, dy shkolla në zonë rurale dhe dy në zonë urbane, “XhevëLladrovci”, “Dëshmorët e Drenicës”, “RasimKiçina”, “Halil Bajraktari” në komunën e Drenasit .

**Fjalët çelës**: *Gjuha standarde shqipe, mësimdhënës, nxënës, komunikim, ndikim, formim gjuhësor.*